Breaking News จีนโต้กลับ ขึ้นภาษีสหรัฐ แล้ว
Breaking จีนโต้กลับ ขึ้นภาษีสหรัฐ แล้ว  เมื่อไม่กี่นาทีที่ผ่านมา ศุลกากรของจีนตัดสินใจขึ้นภาษีจาก 5% เป็น 10% ของสินค้านำเข้าจากสหรัฐในหมวดต่างๆซึ่งมีมูลค่า 2 ล้านล้านบาท โดยจะเริ่มมีผล วันที่ 1 กันยายน และ 15 ธันวาคม
23 ส.ค. 2562

Breaking News จีนโต้กลับ ขึ้นภาษีสหรัฐ แล้ว
เมื่อไม่กี่นาทีที่ผ่านมา ศุลกากรของจีนตัดสินใจขึ้นภาษีจาก 5% เป็น 10% ของสินค้านำเข้าจากสหรัฐในหมวดต่างๆซึ่งมีมูลค่า 2 ล้านล้านบาท
โดยจะเริ่มมีผล วันที่ 1 กันยายน และ 15 ธันวาคมนี้
แต่ที่หนักที่สุดคือหมวดรถยนต์จากสหรัฐอเมริกาที่ส่งออกไปจีน จะถูกเก็บภาษี 25% และชิ้นส่วนรถยนต์จะถูกเก็บภาษี 5% ซึ่งจะมีผลวันที่ 15 ธันวาคมนี้
ที่น่าสนใจคือการส่งออกน้ำมันดิบจากสหรัฐไปจีนจะถูกเก็บภาษี 5% และรวมไปถึงถั่วเหลืองจะถูกเก็บภาษี 5% ซึ่งเรื่องนี้จะกระทบกับเกษตรกรสหรัฐอย่างหลีกเลี่ยงไม่ได้ เพราะจีนเป็นประเทศที่นำเข้ามากที่สุด
การขึ้นภาษีครั้งนี้ของจีนเป็นการโต้กลับหลังจากที่ประธานาธิบดี โดนัลด์ ทรัมป์ ขู่ว่าจะขึ้นภาษี 10% ของสินค้าจีนที่ส่งออกไปสหรัฐในหมวดต่างๆมูลค่า 9 ล้านล้านบาท ในวันที่ 1 กันยายนนี้
ก่อนหน้านี้หลายคนคาดหวังว่า ทั้ง 2 ประเทศ จะกลับมาเจรจากัน
เพราะฝ่ายจีนมีทีท่าสงบ ยังไม่ตอบโต้ใดๆ ซึ่งยังมีหวังที่จะมาพูดคุยกัน
มาวันนี้ทุกอย่างพังทลายลง..
ตอนนี้สงครามการค้าถูกยกระดับเป็นที่เรียบร้อย เพราะฝ่ายจีนเริ่มโต้กลับ
ซึ่งก็ต้องติดตามว่า จะมีสินค้าไหนของสหรัฐ ที่กระทบจากเรื่องนี้บ้าง
แต่ที่แน่ๆล่าสุด หุ้นบริษัทรถยนต์ของสหรัฐต่างพากันปรับตัวลงทันทีหลังทราบข่าวนี้
General Motors ตกลง 1.7%
Ford ตกลง 1.3%
Tesla ตกลง 1.1%
ราคาน้ำมันดิบ ตกลง 3%
(ล่าสุด) ทรัมป์ประกาศโต้กลับอีกครั้ง โดยแบ่งเป็น 2 ก้อน
ก้อนแรก 7.5 ล้านล้านบาท ที่มีผลไปแล้ว ขึ้นภาษีจาก 25% เป็น 30% มีผล 1 ตุลาคมนี้
ก้อนสอง 9 ล้านล้านบาท ขึ้นภาษีจาก 10% เป็น 15% มีผล 1 กันยายนนี้
ถ้าเราเคยได้ยินคำว่า เสือ 2 ตัว อยู่ถ้ำเดียวกันไม่ได้
ทำนองเดียวกัน
ดูเหมือนว่าในโลกนี้
จะมี 2 ประเทศ ที่อาจอยู่โลกเดียวกัน ไม่ได้..